Kaisaniemen Tiikerit
Tiikerit perustettiin 30. elokuuta 1996 ja Pesäpalloliiton johtokunta hyväksyi sen Superpesikseen 30. syyskuuta. Joukkue pelasi ensimmäisen sarjaottelunsa 18. toukokuuta 1997, jolloin vastassa oli kotiottelussa Hyvinkään Tahko. Tiikerit voitti ottelun jaksoin 2–0 (2–1, 7–2). Seuran toiminnanjohtajana oli kesäkuusta 1997 Jorma Kosunen.
Napapiirin Pesis
Napapiirin Pesis-Team eli "Napa-Pesis" on vuonna 1998 perustettu rovaniemeläinen pesäpalloseura. Seuran edustusjoukkue pelaa kaudella 2015 miesten Suomensarjassa pohjoislohkossa. Junioritoimintaa seuralla on pojissa C-junioreihin asti. Seura pelaa kotiottelunsa vuonna 2012 valmistuneella Korkalovaaran hiekkatekonurmikentällä.